27. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 79 της 14/29 Μαΐου 1963 (ΦΕΚ Α΄  74) Περί ταχείας αποκαταστάσεως της οικονομίας των κατοίκων κατολισθαινόντων εκ καθιζήσεως του εδάφους συνοικισμών. Λαβόν υπ όψει την υπ’ αριθ. Ε/14175/16.4.1963 εισήγησιν του Υπουργού της Γεωργίας και επί σκοπώ ταχείας αποκαταστάσεως της οικονομίας των κατοίκων κατολισθαινόντων εκ καθιζήσεως του εδάφους συνοικισμών, αποφασίζει: 1.Όπως δι’ αποφάσεων του Υπουργού της Γεωργίας, εκδιδομένων κατά την διαδικασίαν των άρθρ. 119, 120, 121, 122 και 188 του Αγροτικού Κώδικος, διατίθενται εκάστοτε εκτάσεις, περί ων τ’ ανωτέρω άρθρα του Αγροτικού Κώδικος κείμεναι εις οιανδήποτε περιοχήν και απαλλοτριούνται, κατά το άρθρ. 17 του Συντάγματος, οιασδήποτε μορφής εκτάσεις ανήκουσαι εις φυσικά ή νομικά πρόσωπα δημοσίου ή ιδιωτικού δικαίου, προς κάλυψιν των αναγκών αποκαταστάσεως μονίμων κατοίκων κατολισθαινόντων χωρίων εις καλλιεργησίμους γαίας και οικοπεδικάς εκτάσεις. 2.Όπως ειδικώς προκειμένου περί των αποστραγγισθεισών γαιών της Λίμνης Λαψίστης Ιωαννίνων, τα 2/3 των γαιών τούτων διατεθώσιν αποκλειστικώς δι’ αποφάσεως του Υπουργού της Γεωργίας δια την γεωργικήν αποκατάστασιν μονίμων κατοίκων κατολισθαινόντων συνοικισμών του Νομού Ιωαννίνων. Η αποκατάστασις τούτων θα χωρήση κατά παρέκκλισιν της νομοθεσίας περί αποστραγγιζομένων γαιών, δι’ αποφάσεων της αρμοδίας επιτροπής απαλλοτριώσεων. Σελ. 218,64(β) 216-008 3.Δια την κίνησιν της διαδικασίας της παρ. 1 απαιτείται προηγουμένη γνώμη του Υπουργείου Κοινωνικής Προνοίας ότι παρίσταται ανάγκη μεταθέσεως του κατολισθαίνοντος αγροτικού οικισμού. Η παρούσα πράξις κυρωθήσεται δια Νόμου, μερίμνη του επί Γεωργίας Υπουργού. 